Rukometna reprezentacija Katara

**Rukometna reprezentacija Katara** predstavlja Katar na međunarodnim rukometnim natjecanjima, a pod ingerencijom je QHF-a. Aktualni izbornik je uspješni španjolski trener Valero Rivera. Katar je samo jedna u nizu vaneuropskih reprezentacija koja redovito unajmljuje europske trenere kao izbornike. Prije Rivere, reprezentaciju su vodili hrvatski trener Pero Milošević te slovenski trener Borut Maček.

Historijski gledano, Katar se vrlo rano aktivirao u rukometu u Aziji, međutim iako su još od početka 80-ih bili redovni sudionici kontinentalnih prvenstava, konkretni rezultati počeli su se manifestirati tek nakon drugog mjesta na Azijskom prvenstvu 2002. godine, što im je osiguralo i prvi nastup na Svjetskom prvenstvu (2003.). Katar je u narednom periodu ostvarivao solidne rezultate na kontinentu, međutim pravu ekspanziju doživjeli su na Svjetskom prvenstvu 2015. godine, kojeg su i organizirali; Katar je tako postao treća arapska i druga azijska zemlja koja je dobila priliku organizirati Svjetsko prvenstvo. Usred vrlo kontroverznog turnira, Katar je osvojio srebrnu medalju i postao prva neeuropska reprezentacija s odličjem na Svjetskom prvenstvu. Naredne su godine nastupili i na Olimpijskim igrama.

## Historija

Iako je savez osnovan još 1968. godine, Katar se prvi put na nekom međunarodnom natjecanju pojavio na Azijskom prvenstvu 1983. godine, odigranom u Južnoj Koreji. U grupi s Japanom, Bahreinom i Jordanom, Katarani su pobijedili tek Jordan i završili na ukupno šestom od mogućih osam mjesta. Iako su u narednim godinama bili redovni sudionici kontinentalnih natjecanja, prvi značajan uspjeh uslijedio je tek na Azijskom prvenstvu 2002. godine u Iranu, gdje su osvojili srebrnu medalju, nakon poraza od Kuvajta 29:25. Bila je to prva medalja za Katar na nekom međunarodnom natjecanju.

Kontinentalni uspjeh donio je i prvi nastup na Svjetskom prvenstvu, onom u Portugalu 2003. godine, gdje je Katar završio na šesnaestom mjestu. Zaredale su se dvije bronce na kontinentalnom prvenstvu, ali i serija loših plasmana na Svjetskim prvenstvima.

### Svjetsko prvenstvo 2015.

Prekretnica za katarski rukomet uslijedila je 2011. godine, kada je IHF odabrao Katar za domaćina Svjetskog prvenstva 2015. godine. Dotad anonimna rukometna zemlja, čiji je najveći uspjeh i dalje bilo drugo mjesto s Azijskog prvenstva 2002. godine, dobila je velik zadatak i tom je trenutku započeo proces revitalizacije katarskog rukometa koji je, doduše, proveden na izrazito kontroverzan način.

Naime, koristeći IHF-ovo pravilo da igrač koji tri godine nije igrao za jednu reprezentaciju u službenoj utakmici može nastupati za drugu reprezentaciju, Katar je započeo s procesom naturalizacije serije europskih igrača, među kojima su bili Španjolac Borja Vidal, Francuz Bertrand Roiné, Crnogorac Goran Stojanović i brojni drugi. Momčad je tada vodio slovenski trener Borut Maček, koji je s novom reprezentacijom već na Azijskom prvenstvu 2012. godine osvojio srebro, međutim reprezentacija je ponovno krahirala na Svjetskom prvenstvu 2013. u Španjolskoj, gdje su završili na dvadesetom mjestu, pobjedivši samo Čile na cijelom turniru. 

U narednim godinama je proces naturalizacije igrača nastavljen, a Maček je na klupi zamijenjen uspješnim španjolskim trenerom, Valerom Riverom. Novi igrači i novi izbornik donijeli su velike uspjehe tokom 2014. godine, kada Katar postaje i azijski prvak i osvajač zlatne medalje na Azijskim igrama, što je bio dobar uvod u predstojeće Svjetsko prvenstvo.

Na samom početku prvenstva, Katar je ždrijeban u grupu A, gdje su, predvođeni Žarkom Markovićem i Rafaelom Capoteom te Danijelom Šarićem na golu, završili na drugom mjestu, izgubivši jedino od aktualnih branitelja naslova, Španjolske. U fazi na izbacivanje, Katar je u tijesnim utakmicama redom izbacivao Austriju (29:27), Njemačku (26:24) i Poljsku (31:29) te je, uz brojne kontroverze oko plaćenih navijača i sudačkog favoriziranja, postao prva neeuropska zemlja u finalu Svjetskog prvenstva. U finalu ih je čekala Francuska, tada aktualni olimpijski i europski prvak, koja je ipak bila prejaka za Katar i s pobjedom od 25:22 postala svjetski prvak. Katar je tako uzeo svjetsko sredstvo i ušao u historiju kao prva neeuropska zemlja s medaljom na Svjetskom prvenstvu. Ipak, način na koji su do te medalje došli izazvao je brojne kontroverze i reakcije u svijetu rukometa.

### Katar nakon prvenstva 2015.

Nakon historijskog uspjeha, Katar je nastavio seriju uspjeha osvajanjem drugog uzastopnog zlata na Azijskom prvenstvu, što je bio uvod za njihove prve Olimpijske igre. Turnir u Brazilu započeo je dobro, iznenađujućom i uvjerljivom pobjedom protiv Hrvatske, nakon koje je uslijedio težak poraz od Francuske, remi s Tunisom i tijesan poraz od Danske; pobjedom nad Argentinom u zadnjem kolu grupe A, Katar je potvrdio četvrto mjesto i prolaz u četvrtfinale. Ipak, činilo se kako Katar bez domaćinstva nema kapacitet za veći rezultat, što se potvrdilo već u četvrtfinalu, gdje ih je Njemačka uvjerljivo pobijedila s 34:22. Katar je turnir završio na osmom mjestu.

Na Svjetskom prvenstvu 2017., Katar je također demonstrirao osjetno lošiju igru, uspjevši izboriti prolaz u osminu finala kao čevrti u grupi D. Tamo su iznenađujuće izbacili europske prvake, Njemačku, da bi u četvrtfinalu izgubili od Slovenije.

## Aktualni sastav

Izbornik:  Valero Rivera

## Naturalizirani igrači

Iako je proces započeo još i ranije, Rukometni savez Katara je 2013. godine započeo s intenzivnom naturalizacijom europskih igrača, kako bi izgradio snažnu momčad za Svjetsko prvenstvo 2015. godine. Većina igrača ranije nije nastupala za svoje reprezentacije tako da s njima nije bilo problema, dok su oni koji su ranije imali nastupa morali paziti na IHF-ovo pravilo o proteku tri godine od posljednje utakmice za prethodnu reprezentaciju. Svaki naturalizirani igrač dobio je određenu novčanu svotu za nastup za Katar te bonuse za svaku pobjedu na Svjetskom prvenstvu 2015. godine. Iako ublažena, praksa se nastavila i nakon tog prvenstva. Spisak naturaliziranih igrača je:

## Izbornici

**Napomena:** *Zbog nedostupnosti informacija, podaci u ovoj tablici su nepotpuni i moguće su češće promjene kako nove informacije budu pristizale.*

:*Ažurirano [[25. siječnja]] [[2017.]]*
:*Statistike se odnose samo na službene utakmice reprezentacije, ne i na prijateljske ili druge neslužbene utakmice.*

## Nastupi na međunarodnim natjecanjima

### [[IHF Svjetsko prvenstvo u rukometu]]

### [[Azijsko rukometno prvenstvo]]

: Podaci za ovaj turnir su nepotpuni, zbog čega su oni poznati stavljeni u italik i zbog čega će konačni zbroj biti također u italiku.

### [[Rukomet na Olimpijskim igrama|Olimpijske igre]]

## Sastavi

## Vanjske veze
*Službena stranica
*[IHF profil](http://www.ihf.info/TheIHF/ContinentalFederations/AsianHandballFederation(AHF)/ListofFederations/QatarHandballAssociation.aspx)